OSNOVNA ŠKOLA IVANA MAŽURANIĆA

VINKOVCI

 **Sukladno uputama Ministarstva znanosti i obrazovanja KLASA:602-01/17-01/00056, URBROJ:533-01-17-0001 od 07.02.2017.,** a koje se odnose na neovlašteni ulazak stranih osoba u prostore školskih ustanova, ravnateljica škole upućuje na slijedeće:

**IZVADAK IZ KUĆNOG REDA ŠKOLE**

**II. BORAVAK U ŠKOLI**

**Članak 4.**

Službeni je ulaz u Školu s južne strane školske zgrade gdje se nalazi porta.

Ulaz na zapadnoj strani Škole koristi se za ulaz učenika i izlaz na školsko dvorište.

Ulaz na istočnom dijelu školske zgrade koristi se prema potrebi.

Način korištenja, zaključavanje i otključavanje te nadzor ulaznih vrata, određuje ravnatelj Škole.

**VI. RODITELJI/SKRBNICI UČENIKA**

**Članak 37.**

Roditelji/skrbnici učenika obvezni su prisustvovati roditeljskim sastancima koje za njih organizira razrednik, odnosno razredni učitelji ili Učiteljsko vijeće za sve roditelje učenika Škole.

**Članak 38.**

Dužnost je roditelja/skrbnika učenika da se redovito informiraju o učenju i vladanju učenika tijekom nastavne godine putem aplikacije e-Dnevnik i informacija za roditelje.

Raspored informacija za roditelje/skrbnike izvješen je na ulazu u Školu ili na vratima prostorije za razgovore s roditeljima/skrbnicima.

Radi izvještavanja o ponašanju, radu te uspjehu učenika, roditelji/skrbnici učenika prema potrebi mogu biti pozvani izvan određenog vremena na informacije za roditelje na poziv razrednika, razrednog ili drugog učitelja, stručnog suradnika ili ravnatelja Škole.

**Članak 39.**

Ako roditelj/skrbnik učenika dolazi u Školu radi traženja odgovarajućih informacija od strane razrednika ili učitelja izvan odredbi članka 38., ne može ostvariti to pravo ako je učitelj na nastavi ili drugim oblicima odgojno-obrazovnog rada te sjednicama stručnih tijela Škole.

**Članak 40.**

Suradnja roditelja/skrbnika učenika i Škole odnosno učitelja i roditelja/skrbnika učenika obvezna je tijekom cijele školske godine, a odvija se na način kojim se osigurava kontakt i stalna veza roditelja učenika i Škole.

**VII. BORAVAK STRANAKA U ŠKOLI**

**Članak 41.**

Roditelji/skrbnici učenika, građani i druge stranke za vrijeme uredovnog vremena imaju pravo ulaziti u Školu, te tražiti odgovarajuće informacije i obavijesti.

Zaposlenik Škole obvezan je, uz dolično ponašanje, roditelju, skrbniku, građaninu ili drugoj stranci, dati odgovarajući informaciju i obavijest.

Navedeno pravo iz stavka 1. ovog članka roditelji i skrbnici učenika, građani i druge stranke mogu koristiti samo uz uvjet da svojim prisustvom ne ometaju normalno odvijanje nastavnog procesa te ostalih oblika odgojno-obrazovnog rada u Školi.

Roditeljima/skrbnicima učenika, građanima i drugim strankama, za vrijeme trajanja nastave, nije dopušteno ulaziti u učionice, školsku sportsku dvoranu te ostale prostore škole u kojima se odvija nastava i ostali oblici odgojno-obrazovnog rada.

**Članak 42.**

Stranke se prilikom dolaska u Školu obvezno javljaju na portu i ostavljaju podatke o svom imenu i prezimenu te svrsi dolaska.